《送李太清给谏抗疏斥还 其一》
明代·王弘诲

琐闼封章白板弹，棱棱风采动朝端。安危报国丹衷苦，鼎镬甘心白昼寒。

楚泽任教渔父问，汉廷终赖主恩宽。极知千古高名在，叹息清时有说难。

作者简介：（1542—?）明广东琼州定安人，字少传，号忠铭。嘉靖四十四年进士。选庶吉士，官至南京礼部尚书。初释褐，值海瑞廷杖下诏狱，力调护之。张居正当国，作《火树篇》、《春雪歌》以讽。有《天池草》、《尚友堂稿》。